चोरी बारै-जूड़ी जां ब्हारी रातीं बाह्र रौह्न देने, गवै दा खुर लग्गने करी बने दे डूंह्गै आह्ले पानियै च चैतर जां भाद्रो म्हीनै जां चौत्थी दा चंदरमा दिक्खने पर क्रमश: घरै च जां कुसै दे मत्थै चोरी दा अलजाम लग्गने दी संभाना बी रौह्दी ऐ। ओम गोस्वामी होरें इक जगह पुराणें दे हवाले कन्नै लिखे दा ऐ जे श्रीकृष्ण जी गीं बी चौत्थी दा चंदरमा दिक्खने पर हीरें दी चोरी दा अलजाम लग्गा हा।1 ऐसा होई जाने पर दूसना दे नवारन आस्तै कुसै दे घर पत्थर मारियै गालीं सुनने दा बधान ऐ। लोकें दा इ’ब्बी मन्ना ऐ जे रावण दे पुतले दी ल्ककड़ी आदी जेकर घरै च रक्खी जा तां चोरी होने दा डर नेईं रौंह्दा।